السلام عليكم ورحمة الله وبركاته اهلا بكم في حلقة جديدة من برنامج زكاتي. هاتكلم معكم النهاردة عن جزء مهم جدا من اجزاء الميزانية. وممكن يكون يساوي الجزء اللي موجود في الجانب
الايمن للميزانية وجنب الاصول المتداولة. زي ما اخدنا الاصول المتداولة وقلنا ان فيها شوية تفصيل. هنيجي في جانب الاخر للميزانية وهناخد حاجة اسمها الالتزامات المتداولة الالتزامات المتداولة احنا اتكلمنا المرة اللي فاتت عن الالتزامات السابتة. وقلنا الالتزامات السابتة فيها تفصيل. اما الالتزامات المتداولة ففيها تفاصيل. ليه؟ لان فيها انواع كتير جدا. فيه
من اشهر انواع الالتزامات المتداولة حاجة اسمها الدائنون او الفلوس اللي علي للموردين. هي عندي حاجة اسمها اوراق الدفع. الكمبيالة او السند الازني بس اللي علي مش اللي لي الاصول لما كنا بنتكلم عن اوراق القبض. بنتكلم عن حاجة اسمها المصروف المستحق. بنتكلم عن حاجة اسمها الايراد المقدم. هنتكلم عن حاجة اسمها الضرايب المستحقة
كل ده واكتر هنعرفه ان شاء الله في الجزء اللي باقي من الحلقات وهنتكلم عن الالتزامات المتداولة بالتفصيل. تعالوا النهاردة نقف مع اول بند من بنود الالتزامات المتداولة حاجة اسمها الدائنون او
حاجة اسمها الموردين. يعني انت عليك فلوس للموردين ولسه ما سددتهاش. وقلنا دي التزامات حالة او التزامات واجبة السداد عن سنة الحول عندنا معادلة في المحاسبة بتقول ان في الغالب في اغلب الاحوال الالتزامات السابتة بتمول الاصول السابتة يعني انت لو عايز تمول الالات
والمعدات يبقى تاخد التزام سابت. طويل الاجل اكتر من سنة اتنين تلاتة اربعة خمسة. نفس الكلام الالتزامات المتداولة في الغالب بتمول الاصول المتداولة وبناء عليه لما احنا قلنا في الالتزامات طويلة الاجل قلنا لو الالتزام يخص الاصول المتداولة هنطرحه بالكامل
طيب الالتزامات المتداولة في الغالب هي لتمويل الاصول المتداولة وبناء عليه تخصم بالكامل من الوعاء الزكوي لان احنا قلنا لما هنتكلم عن الاصول هنقول هي الاصول خاضعة للزكاة ولا غير خاضعة للزكاة؟ اما لما هنتكلم عن الالتزامات هنقول هي واجبة الخصم ولا غير واجبة الخصم
يبقى الالتزامات المتداولة او البند فيها الدائنون وهيعتبر من الالتزامات واجبة الخصم بالكامل. طيب اوراق الدفع الفرق ما بين اوراق الدفع وما بين الدائنون ايه؟ ان الدائنون هي التزام عليها للموردين بس بالبوق مش مكتوب
انما لو الالتزام ده مكتوب بحاجة اسمها كمبيالة او سند ازني زي ما هو مشهور في وسط التجار فبيخصم الالتزام هو كمان بالكامل من قيمة الاموال الزكوية ويعتبر من الالتزامات واجبة الخصم. بس خدوا بالكم من نقطة مهمة جدا في الموضوع بتاع اوراق الدفع. ان ساعات بتتأخر في السداد فبيحمل اوراق الدفع
حاجة اسمها غرامة التأخير. وغرامة التأخير زي ما احنا عارفين ان حكمها حكم الفوايد الربوية. وبالتالي وانت بتخصم الالتزامات دي من الاموال الزكوية ما تخصمش معها الفوايد الربوية او غرامة التأخير. لان هو حتى لو دين مستقر في الزمة عند القانون انما هو دين غير مستقل
في الزمة عند الفقهاء او في الشريعة. وبالتالي يتم استبعاده بالكامل ولا يدخل ضمن الالتزامات واجبة الخصم. طيب قبل ما ينتهي من الجزئية دي وانتقل بازن الله في الحلقات الجاية لنقطة. هاخد حاجة صغيرة كده اسمها البنك سحب على المكشوف او قروض سحب على المكشوف. ايه بنك سحب على المكشوف دي
بنك صاحبي على المكشوف يعني انت بتاخد آآ قروض من البنك بس بضمان شخصي. البنك صعب على المكشوف هو قرض. طيب القرض ده هل هو قرض عن طريق المرابحات اللي موجودة في البنوك الاسلامية ولا هل هو قرض نقدي؟ لو قرض نقدي فقلنا يخصم منه آآ الاصل بتاع القرن
فقط لان الفايدة الملحقة بهزا القرض وان كان الدين معتبر في القانون انما هو دين غير معتبر شرعا. فناخد البنك سحب على المكشوف ناخد الالتزام الحلة منه فقط يعني الخاصة بسنة الحول ونخصم الاصل بتاع المبلغ بس بعد استبعاد الفوايد الربوية من هزا الدين
وبناء عليه يبقى احنا كده خلصنا جزء مهم جدا من الالتزامات المتداولة. الدائنون واوراق الدفع والبنك سحب على المكشوف او القروض سحب على المكشوف. انتظرونا في الحلقات اللي جاية هنتكلم عن حاجات اكتر داخل الالتزامات المتداولة وهناخدها بالتفصيل واشوفكم على خير والسلام عليكم ورحمة الله وبركاته